Oscar Pistorius se sussie glo in hof gevloekAimee Pistorius word getroos deur haar tannie Lois tydens Donderdag se hofverrigtinge. Foto: Siphiwe Sibeko/Reuters/Pool “Dit het nie gebeur nie. Die Pistorius-familie is almal leuenaars,” het Schultz gesê nadat die saak oor middagete verdaag het. “Hulle is weereens die slagoffers. Die Pistoriusse is duidelik ŉ spul leuenaars saam met Oscar.” Aimee was in trane nadat die hof vir middagete verdaag het. Haar broer, Carl, het haar getroos. Carl het aan verslaggewers gesê Schultz, ŉ voormalige bokser, het die woorde “f*k jou” met sy mond aan Aimee gevorm. Schultz het ŉ paar minute voor middagete die hof binnegekom. Mikey Schultz tydens Donderdag se hofverrigtinge. Foto: Alon Skuy/Times Media Group/Pool Op ŉ vraag aan Schultz oor hoekom Aimee gehuil het, het hy geantwoord: “Miskien het sy besef haar broer gaan tronk toe.” Schultz het die hof saam met Marc Batchelor, ŉ voormalige sokkerspeler, en die sakeman Jared Mortimer verlaat. Batchelor en Mortimer was albei glo al in onderonsies met Pistorius betrokke. Klik hier om die hooftrekke van die hofverrigtinge gratis op Maroela Media te volg.